DISTRIBUTED OPERIS. 165 



utilitatem pertinere putavimus ; ne quis arbitretur, 

 levem aliquam de istiusmodi rebus notionem men- 

 tern nostram perstrinxisse, atque esse ilia quae desi- 

 deramus ac prensamus, tanquam votis similia. Ea 

 vero talia sunt, quorum et penes bomines (nisi sibi 

 ipsi desint) potestas plane sit, et nos apud nosmet 

 rationem quandam certam et explicatam habeamus. 

 Neque enim regiones metiri animo ut augures, 

 auspiciorum caussa, sed intrare ut duces, prome- 

 rendi studio, suscepimus. 



Atque haec prima Operis pars est. 



Porro praetervecti artes veteres intellectum hu- 

 manum ad trajiciendum instruemus. Destinatur 

 itaque Parti Secundae, doctrina de meliore et perfec- 

 tiore usu rationis in rerum inquisitione, et de auxiliis 

 veris intellectus : ut per boc (quantum conditio 

 humanitatis ac mortalitatis patitur) exaltetar intel 

 lectus, et facultate amplificetur ad naturag ardua et 

 obscura superanda. Atque est ea, quam adducimus, 

 ars (quam Interpretationem Naturae appellare con- 

 suevimus) ex genere logicae ; licet plurimum, atque 

 adeo immensum quiddam intersit. Nam et ipsa 

 ilia logica vulgaris auxilia et praesidia intellectui 

 moliri ac parare profitetur : et in hoc uno consen- 

 tiunt. Differt autem plane a vulgari, rebus prae- 

 cipue tribus : viz. ipso fine, ordine demonstrandi, et 

 inquirendi initiis. 



Nam huic nostrae scientiae finis proponitur, ut 

 inveniantur non argumenta, sed artes ; nee princi- 

 piis consentanea, sed ipsa principia ; nee rationes 

 probabiles, sed designationes et indicationes operum. 



